**NÁRODNÁ RADA SLOVENSKEJ REPUBLIKY**

**VII. volebné obdobie**

## *Návrh*

## Zákon

z .........2018,

 **ktorým sa dopĺňa zákon č. 461/2003 Z. z. o sociálnom poistení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z.z., zákona č. 391/2004 Z.z., zákona č. 439/2004 Z.z., zákona č. 523/2004 Z.z., zákona č. 721/2004 Z.z., zákona č. 82/2005 Z.z., zákona č. 244/2005 Z.z., zákona č. 351/2005 Z.z., zákona č. 534/2005 Z.z., zákona č. 584/2005 Z.z., zákona č. 310/2006 Z.z., nálezu Ústavného súdu Slovenskej republiky č. 460/2006 Z.z., zákona č. 529/2006 Z.z., uznesenia Ústavného súdu Slovenskej republiky č. 566/2006 Z.z., zákona č. 592/2006 Z.z., zákona č. 677/2006 Z.z., zákona č. 274/2007 Z.z., zákona č. 519/2007 Z.z., zákona č. 555/2007 Z.z., zákona č. 659/2007 Z.z., nálezu Ústavného súdu Slovenskej republiky č. 204/2008 Z.z., zákona č. 434/2008 Z.z., zákona č. 449/2008 Z.z., zákona č. 599/2008 Z.z., zákona č. 108/2009 Z.z., zákona č. 192/2009 Z.z., zákona č. 200/2009 Z.z., zákona č. 285/2009 Z.z., zákona č. 571/2009 Z.z., zákona č. 572/2009 Z.z., zákona č. 52/2010 Z.z., zákona č. 151/2010 Z.z., zákona č. 403/2010 Z.z., zákona č. 543/2010 Z.z., zákona č. 125/2011 Z.z., zákona č. 223/2011 Z.z., zákona č. 250/2011 Z.z., zákona č. 334/2011 Z.z., zákona č. 348/2011 Z.z., zákona č. 521/2011 Z.z., zákona č. 69/2012 Z.z., zákona č. 252/2012 Z.z., zákona č. 413/2012 Z.z., zákona č. 96/2013 Z.z., zákona č. 338/2013 Z.z., zákona č. 352/2013 Z.z., zákona č. 183/2014 Z.z., zákona č. 195/2014 Z.z., zákona č. 204/2014 Z.z., zákona č. 240/2014 Z.z., zákona č. 298/2014 Z.z., zákona č. 25/2015 Z.z., zákona č. 32/2015 Z.z., zákona č. 61/2015 Z.z., zákona č. 77/2015 Z.z., zákona č. 87/2015 Z.z., zákona č. 112/2015 Z.z., zákona č. 140/2015 Z.z., zákona č. 176/2015 Z.z., zákona č. 336/2015 Z.z., zákona č. 378/2015 Z.z., zákona č. 407/2015 Z.z., zákona č. 440/2015 Z.z., zákona č. 125/2016 Z.z., zákona č. 285/2016 Z.z., zákona č. 310/2016 Z.z., zákona č. 355/2016 Z.z., zákona č. 2/2017 Z.z., zákona č. 85/2017 Z.z., zákona č. 184/2017 Z.z., zákona č. 264/2017 Z.z., zákona č. 266/2017 Z.z., zákona č. 279/2017 Z.z., zákona č. 63/2018 Z.z., zákona č. 87/2018 Z.z. a zákona č. 177/2018 Z. z. sa dopĺňa takto:

Za § 226a sa vkladá § 226b, ktorý vrátane nadpisu znie:

„**§ 226b
Ďalšie povinnosti Sociálnej poisťovne voči poistencom**

(1) Sociálna poisťovňa je povinná informovať poistencov o:

ich predpokladanom dôchodkovom veku a dátume jeho dosiahnutia,

predpokladanej sume ich starobného dôchodku po dosiahnutí dôchodkového veku,

predpokladanom počte rokov ich dôchodkového poistenia do dňa dosiahnutia dôchodkového veku, vrátane minimálneho potrebného počtu rokov dôchodkového poistenia pre získanie nároku na starobný dôchodok podľa § 65,

prepočítanom počte rokov ich dôchodkového poistenia do referenčného dňa podľa odseku 5,

ich predpokladanom priemernom osobnom mzdovom bode v deň dosiahnutia ich dôchodkového veku,

predpokladanej aktuálnej dôchodková hodnote v deň dosiahnutia ich dôchodkového veku,

vzorci pre výpočet sumy starobného dôchodku podľa § 66 ods. 1 a 2 a predčasného starobného dôchodku podľa § 66 ods. 1,

predpokladoch podľa odsekov 2 až 4 a

možnostiach elektronického prístupu k údajom podľa písmen a) až h).

(2) Na účely výpočtu predpokladanej sumy starobného dôchodku poistenca sa predpokladá:

osobný mzdový bod za každý rok od roku nasledujúceho po najnovšom roku, za ktorý je osobný mzdový bod známy, po rok dosiahnutia dôchodkového veku na úrovni priemeru jeho osobných mzdových bodov za päť najnovších rokov, za ktoré je známy a

osobný mzdový bod za každý rok dôchodkového poistenia do referenčného dňa podľa odseku 5, za ktorý nie je známy, na úrovni priemeru jeho osobných mzdových bodov za všetky roky, za ktoré je známy.

(3) Ak je poistenec sporiteľom podľa osobitného predpisu*1)* alebo ak nie je poistenec sporiteľom podľa osobitného predpisu*1)* a môže s dôchodkovou správcovskou spoločnosťou uzavrieť zmluvu o starobnom dôchodkovom sporení, Sociálna poisťovňa informuje poistenca o dvoch možných výškach doživotného starobného dôchodku, pričom v oboch prípadoch sa ako očakávaný budúci ročný výnos v príslušnom dôchodkovom fonde použije priemerný ročný výnos príslušného dôchodkového fondu vo všetkých dôchodkových správcovských spoločnostiach počas celého obdobia existencie týchto dôchodkových fondov po deň predchádzajúci referenčnému dňu:

v prvej možnej výške doživotného starobného dôchodku od referenčného dňa podľa odseku 5 má v dlhopisovom garantovanom dôchodkovom fonde najmenší možný podiel čistej hodnoty svojho majetku určený podľa osobitného predpisu100al), v  akciovom negarantovanom dôchodkovom fonde má najväčší možný podiel čistej hodnoty svojho majetkua dňom dosiahnutia dôchodkového veku uzatvorí zmluvu o poistení dôchodku, na základe ktorej mu poistiteľ vypláca doživotný starobný dôchodok a

v druhej možnej výške doživotného starobného dôchodku od referenčného dňa podľa odseku 5 má v dlhopisovom garantovanom dôchodkovom fonde 100 % čistej hodnoty svojho majetkua dňom dosiahnutia dôchodkového veku uzatvorí zmluvu o poistení dôchodku, na základe ktorej mu poistiteľ vypláca doživotný starobný dôchodok.

(4) Ak nie je poistenec sporiteľom podľa osobitného predpisu*1)* a nemôže s dôchodkovou správcovskou spoločnosťou uzavrieť zmluvu o starobnom dôchodkovom sporení, Sociálna poisťovňa informuje poistenca o predpokladanej sume starobného dôchodku len podľa § 66.

(5) Sociálna poisťovňa zasiela informácie z odseku 1 raz ročne, najneskôr do 30 júna, písomne na adresu trvalého pobytu poistencov, pričom referenčný deň, ku ktorému sa vzťahujú údaje z odseku 1, je 1. január príslušného roku.

(6) Sociálna poisťovňa zasiela informácie podľa odseku 1

poistencom, ktorých vek zaokrúhlený na celé roky je v referenčný deň o päť rokov nižší ako ich predpokladaný dôchodkový vek zaokrúhlený na celé roky a

poistencom, ktorí boli k referenčnému dňu dôchodkovo poistení najmenej päť a najviac šesť rokov.

(7) Každému poistencovi, ktorého Sociálna poisťovňa v príslušnom roku písomne informuje podľa odseku 6, do 30. júna príslušného roka vytvorí a sprístupní elektronický účet s informáciami podľa odseku 1.

(8) Každému poistencovi, ktorému v minulosti Sociálna poisťovňa zaslala informácie podľa odseku 6 a ktorý ešte nepoberá starobný dôchodok alebo predčasný starobný dôchodok, Sociálna poisťovňa každoročne aktualizuje údaje v elektronickom účte podľa odseku 1, vždy do 30. júna, pričom referenčný deň, ku ktorému sa údaje vzťahujú, je 1. január príslušného roku.“.

Poznámka pod čiarou k odkazu 100al znie:

„100al) § 92 zákona č. 43/2004 Z. z. v znení neskorších predpisov“.

2. Za § 293ecb sa vkladá § 293ed, ktorý vrátane nadpisu znie:

„**§ 293ed
Prechodné ustanovenia k úpravám účinným od 1. januára 2020**

Sociálna poisťovňa zasiela v roku 2020 informácie podľa § 226b odseku 1

poistencom, ktorých vek zaokrúhlený na celé roky je v referenčný deň najviac o päť rokov nižší ako ich predpokladaný dôchodkový vek zaokrúhlený na celé roky a zároveň v deň odoslania informácie podľa § 226b ods. 6 nepoberali starobný dôchodok alebo predčasný starobný dôchodok a

poistencom, ktorí boli k referenčnému dňu dôchodkovo poistení najmenej päť a najviac šesť rokov.“.

**Čl. II**

Tento zákon nadobúda účinnosť 1. januára 2020.